Adolf Linde

Adolf Linde (ka Ado Linde; 22. veebruar (vkj)/ 6. märts 1851 Paemurru talu, Taevere mõisavald, Suure-Jaani kihelkond, Viljandimaa – 1. september (vkj)/ 14. september 1908 Tartu) oli eesti koolmeister ja rahvusliku liikumise tegelane.

Ta sündis möldri peres. Õppis Suure-Jaani kihelkonnakoolis ja Cimze seminaris aastatel 1871–1874.

Ta oli koolmeister Kodavere ja Vändra kihelkonnas.

Ta oli ajalehe Sakala kaastööline, tõlkis saksa, vene ja läti keelest eesti keelde, kirjutas jutte ja koolikirjandust, juhatas laulukoore ning kogus rahvaluulet.

Adolf Linde oli ka Eesti Kirjameeste Seltsi liige, tegutses Eesti Aleksandrikooli liikumises. Oli Vändra Põllumeeste Seltsi esimees.

Viited

Välislingid
EEVA – Eesti vanema kirjanduse digitaalne tekstikogu

Eesti õpetajad
Eesti tõlkijad
Cimze seminari vilistlased
Eesti Kirjameeste Seltsi liikmed
Maarja kalmistule maetud
Sündinud 1851
Surnud 1908